Vrou buite Limpopo-restaurant oorval, verkragArgieffoto Kol. Ronel Otto, woordvoerder van die polisie, het gesê die voorval het omstreeks 21:50 by De Stop-restaurant buite Mokopane (Potgietersrus) plaasgevind. Die 55-jarige vrou is deur twee verdagtes oorval wat haar na ŉ kothuis buite die restaurant geneem het. “Een van die mans het teruggegaan na die kroeg toe, waar hy R2 000 en bottels drank gesteel het, terwyl die ander verdagte die vrou verkrag het,” het Otto gesê. “Hulle het ook ŉ plasmatelevisie en R1 000 kontant uit die kothuis gesteel voordat hulle op die vlug geslaan het.” Volgens Otto was die vrou alleen op pad na die kothuis toe die voorval plaasgevind het. Niemand is nog in verband met die voorval in hegtenis geneem nie. ŉ Saak van verkragting en sakeroof word ondersoek.